3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการหลัก

3.1.1 สินค้าหลัก ของบริษัทฯ ได้แก่สินค้าอุปโภคและบริโภค โดยแยกออกเป็น 2 ลักษณะ คือ

 สินค้าหลักทั่วไป ซึ่งประกอบไปด้วย

- แผนกเสื้อผ้าบุรุษ - แผนกเครื่องหนัง - แผนกยีนส์

- แผนกเสื้อผ้าสตรี - แผนกเสื้อผ้าเด็ก - แผนกรองเท้า

- แผนกชุดชั้นในสตรี - แผนกผ้าขนหนู - แผนกเครื่องนอน

- แผนกกิ๊ฟช๊อฟ - แผนกชุดว่ายน้ำ - แผนกเครื่องสำอาง

- แผนกเครื่องเขียน - แผนกอาหารคูปอง - แผนกสินค้าโปรโมชั่น

- แผนกกีฬา

สินค้าซุปเปอร์มาร์เก็ต ซึ่งมีทั้งสินค้าที่ใช้ในชีวิตประจำวัน เช่น ยาสีฟัน สบู่ แชมพูสระผม เป็นต้น

สินค้าดังกล่าวข้างต้น เป็นสินค้าซื้อมาเพื่อขาย สินค้าในลักษณะนี้
ทางบริษัทฯเป็นผู้เลือกสินค้าหรือได้รับคำแนะนำจากผู้จัดจำหน่ายเป็นผู้เสนอสินค้ามาให้ขาย
ส่วนในเรื่องของผลตอบแทนจะมาจากการตั้งราคาสินค้า ซึ่งการตั้งราคาของสินค้านี้ มีทั้งทางบริษัทฯ
กำหนด และเจ้าของสินค้าเป็นผู้กำหนดแล้วแต่จะ ตกลงกัน ส่วนของบริษัทย่อยนั้น
จะเน้นสินค้าที่ใช้ในชีวิตประจำวัน เป็นสินค้าสะดวกซื้อ

3.1.2 สินค้าของผู้เช่าพื้นที่และผู้รับบริการใช้พื้นที่
ลักษณะของผู้เช่าจะตกลงเช่าพื้นที่และจ่ายผลตอบแทนเป็นจำนวนคงที่ตามข้อตกลงเป็นราย ๆ
ส่วนผู้รับบริการใช้พื้นที่จะจ่ายผลตอบแทนเป็นส่วนแบ่งจากรายได้ หรือเป็นจำนวนคงที่
ลักษณะสินค้าบางส่วนเป็นสินค้าที่หมุนเวียนไปตามฤดูกาลหรือเทศกาล
และยังมีสินค้าประเภทอุปกรณ์สื่อสาร บูติกและเสื้อผ้าชั้นนำจากต่างประเทศ เฟอร์นิเจอร์
ร้านถ่ายรูป ตู้ สติ๊กเกอร์ ตู้คาราโอเกะ ร้านหนังสือซี-เอ็ดบุ๊คสโตร์ ร้านวัตสัน ร้านเครื่องแต่งกาย
U-FO สถานเสริมความงาม สถาบันการศึกษา เครื่องใช้ไฟฟ้า ฯลฯ นอกจากนื้
ยังมีสินค้าในลักษณะเจ้าของสินค้าเช่าพื้นที่เป็นระยะยาว ซึ่งให้บริการด้านอาหารและให้ความบันเทิง
ได้แก่ โรงภาพยนตร์ สวนสนุก ร้านอาหารอินเตอร์แบรนด์ เช่น S&P, KFC ,SOFT ,SERVE
,PIZZA-HUT ,SWENSEN’S ,THE PIZZA COMPANY และDAIDOMON เป็นต้น

-   ประเภทของการให้เช่า/บริการพื้นที่ มี 3 ประเภท ตามรายละเอียดดังต่อไปนี้

+----------+------------------------+----------+-----------+----------+
| ประเภท   | ลักษณะพื้นที่ให้เช่า          | อ        | อัตราค่าเช่า | สัดส่ว     |
| ของการให |                        | ายุการเช่า |           | นต่อรายได |
| ้เช่าหรือให |                        |          | *ดูคำอธิบ   | ้ค่าเช่า/ค่า |
| ้บริการพื้นที่ |                        |          | ายเพิ่มเติม* | บริการรวม |
+----------+------------------------+----------+-----------+----------+
| 1.ประจำ  | -กำหนดพื้น               | 1 ปีขึ้นไป  | คิดตามพื้นที่  | 61.51%   |
|          | ที่แน่นอนไม่มีการโยกย้ายไปมา |          | (ต่อตรม.)  |          |
+----------+------------------------+----------+-----------+----------+
|          | -กั้นเป็นห้อง ๆ ชัดเจน      |          |           |          |
+----------+------------------------+----------+-----------+----------+
|          | -ส่วนใหญ่เป็นผู้เช่าบนพลาซ่า  |          |           |          |
|          | (เฟส 2)                |          |           |          |
+----------+------------------------+----------+-----------+----------+
|          |                        |          |           |          |
+----------+------------------------+----------+-----------+----------+
| 2.ชั่วคราว | -พื้นที่ไม่แน่นอนส           | ไม่เกิน 1  | คิดตามพื้นที่  | 15.65%   |
|          | ามารถโยกย้ายได้ตลอดเวลา( | ปี        | (ต่อตรม.)  |          |
|          | ส่วนใหญ่เป็นผู้เช่าโปรโมชั่นชั้น |          |           |          |
|          | 1)                     |          |           |          |
+----------+------------------------+----------+-----------+----------+
|          | -                      |          |           |          |
|          | บริเวณที่เช่า              |          |           |          |
|          | ตกแต่งเป็นบูธ,เป็นเคาน์เตอร์ |          |           |          |
+----------+------------------------+----------+-----------+----------+
| 3.ต      | -มีทั้งแบบพี้นที่แน่นอน        | ขึ้น       | คิดตา      | 22.84%   |
| ามยอดขาย | และไม่แน่นอน             | กับข้อตกลง | มเปอร์เซ็นต์ |          |
+----------+------------------------+----------+-----------+----------+
|          | -มีทั้งแบบกั้นห้องชัดเจน      | มีทั้งแ     | โดยใช้ยอดข |          |
|          | และเป็นบูธ หรือเคาน์เตอร์   | บบประจำแ | ายเป็นฐานใ |          |
|          |                        | ละชั่วคราว | นการคำนวณ |          |
+----------+------------------------+----------+-----------+----------+

  * หลักเกณฑ์ในการคิดอัตราค่าเช่า/ค่าบริการพื้นที่ ตามตารางข้างต้นมีดังนี้

1.  บริษัทฯ มีการกำหนดอัตราค่าเช่ามาตรฐานขั้นต่ำต่อตารางเมตร
    และกำหนดเปอร์เซ็นต์ขั้นต่ำของสินค้าปกติทั่วไปไว้ที่ 25% และสินค้าจัดรายการที่ 10%
    เว้นแต่มีความจำเป็นทางด้านการขาย ฝ่ายบริหารจัดการพื้นที่ต้องขออนุมัติเป็นกรณีๆ ไป

2.  ฝ่ายบริหารจัดการพื้นที่ มีหน้าที่เจรจาต่อรองในการตกลงอัตราค่าเช่ากับผู้เช่า
    โดยเปรียบเทียบว่าค่าตอบแทนที่บริษัทฯ
    ควรจะได้รับจะใช้วิธีใดระหว่างการคิดค่าเช่าแบบประจำ กับ คิดตามอัตราร้อยละของยอดขาย
    (ทั้งนี้ ฝ่ายบริหารจัดการพื้นที่ต้องประมาณการยอดขายของผู้เช่าต่อเดือนได้
    )หากพบว่าวิธีการคิดค่าเช่าแบบใดให้ค่าตอบแทนสูงสุดให้เลือกใช้วิธีนั้น

3.  หากอัตราค่าเช่าที่ตกลงกับผู้เช่ารายใดต่ำกว่ามาตรฐานที่กำหนด
    ฝ่ายบริหารจัดการพื้นที่ต้องนำเข้าที่ประชุมอนุกรรมการพิจารณาค่าเช่าเพื่อชี้แจงเหตุผล และ
    ขออนุมัติเป็นกรณีพิเศษ

3.1.3 สินค้าฝากขาย สินค้าในลักษณะนี้เจ้าของสินค้าหรือซัพพลายเออร์
ได้ติดต่อกับบริษัทฯและนำสินค้าเข้ามาจำหน่ายในพื้นที่ที่บริษัทฯ กำหนดให้ โดยเจ้าของสินค้า
หรือซัพพลายเออร์ จะต้องมีพนักงานขายสินค้าเอง แต่บริษัทฯ
อาจจะตกแต่งสถานที่รวมทั้งมีเฟอร์นิเจอร์ให้ โดยบริษัทฯ จะได้ผลตอบแทนจากค่าCommission
ของยอดขายที่เกิดขึ้น สินค้าประเภทนี้ส่วนใหญ่เป็นสินค้าประเภทเสื้อผ้า และรองเท้า

3.1.4 การให้บริการ บริษัทฯ มีรายได้จากการให้บริการส่วนกลาง
รายได้จากการเก็บค่าบริการค่าน้ำ ค่าไฟ ค่าน้ำเย็น และค่าโทรศัพท์ สำหรับลูกค้าผู้เช่าพื้นที่
ที่ต้องการบริการพิเศษดังกล่าวจากบริษัทฯ

(3.2) การตลาดและภาวะการแข่งขัน

ภาวะเศรษฐกิจภาคใต้ปี 2548
อยู่ในภาวะชะลอลงเนื่องจากได้รับผลกระทบจากปัจจัยหลายด้านได้แก่ ธรณีพิบัติภัยใน 6
จังหวัดชายฝั่งทะเลอันดามัน ราคาน้ำมันที่สูงขึ้นอย่างต่อเนื่อง ภัยแล้งในช่วงต้นปี
อุทกภัยที่เกิดขึ้นในช่วงปลายปี และสถานการณ์ความไม่สงบใน 3
จังหวัดชายแดนภาคใต้ที่ยังไม่คลี่คลาย รวมทั้งการปรับตัวของอัตราดอกเบี้ยที่สูงขึ้น
ส่งผลให้การผลิตทั้งภาคเกษตรกรรมและอุตสาหกรรม การท่องเที่ยวและการลงทุนลดลง
อย่างไรก็ดีราคาสินค้าเกษตรที่สูงขึ้นตามราคาพืชผลหลัก คือ ยางพารา
ทำให้รายได้เกษตรกรยังอยู่ในเกณฑ์ดี
เป็นปัจจัยผลักดันให้การใช้จ่ายเพื่อการอุปโภคบริโภคชะลอลดลงไม่มากนัก
แต่ผู้บริโภคก็ระมัดระวังการใช้จ่ายมากขึ้น
การบริโภคสินค้าจำเป็นชะลอตัวไม่มากแต่ผู้บริโภคจะซื้อของจำนวนมากขึ้นโดยลดจำนวนครั้งในการจับจ่ายลงแทน
นอกจากนี้รายได้จากการส่งออกที่ยังขยายตัว และแรงกระตุ้นจากการใช้จ่ายของภาครัฐ
ทำให้เศรษฐกิจขับเคลื่อนต่อไปได้

ทางด้านอัตราเงินเฟ้อเร่งตัวค่อนข้างมาก (ที่มา : ธนาคารแห่งประเทศไทย สาขาภาคใต้ )

ภาวะการแข่งขัน แนวโน้มธุรกิจค้าปลีก และกลยุทธ์การแข่งขัน

แม้ว่าในปี 2548 การขยายตัวของธุรกิจค้าปลีกในเขตจังหวัดสงขลา อยู่ในภาวะชะลอตัว
เนื่องจากเหตุการณ์ความไม่สงบในจังหวัดชายแดนภาคใต้ซึ่งได้ขยายลุกลามเข้ามาในเขตพื้นที่ของจังหวัดสงขลา
จาก การเกิดเหตุการณ์ระเบิดในอำเภอหาดใหญ่ 2 แห่ง และที่อำเภอเมือง จังหวัดสงขลา 1
แห่งนั้น ส่งผลให้เศรษฐกิจในอำเภอหาดใหญ่หยุดชะงักชั่วคราว
และมีผลกระทบกับธุรกิจห้างสรรพสินค้าโดยตรง เนื่องจากผู้มาใช้บริการไม่มั่นใจในความปลอดภัย
รวมทั้งเหตุการณ์น้ำท่วมหลาย ๆ ครั้งในเขตพื้นที่อำเภอหาดใหญ่ จังหวัดสงขลา และ
จังหวัดโดยรอบในช่วงปลายปี 2548 ด้วย ซึ่งส่งผลกระทบกับธุรกิจค้าปลีกเป็นอย่างมาก
แต่การแข่งขันเพื่อแย่งส่วนแบ่งการตลาดก็ยังอยู่ในระดับสูง เนื่องจากผู้บริโภคมีทางเลือกมากขึ้น
ขณะที่ผู้ประกอบการค้าปลีกแต่ละรายจะต้องมีทั้งเกมรุกและเกมรับที่มีประสิทธิภาพเพื่อรองรับพฤติกรรมผู้บริโภคในยุคค่าครองชีพที่สูงขึ้น
ดังนั้น
ธุรกิจค้าปลีกจึงต่างต้องอาศัยแผนการตลาดที่โดดเด่นและเข้าถึงกลุ่มผู้บริโภคให้ได้มากที่สุดเพื่อรักษาส่วนแบ่งการตลาดของตนและเป็นเครื่องมือในการกระตุ้นการจับจ่ายใช้สอยของผู้บริโภค
ซึ่งเป็นไปทั้งในรูปแบบของการเพิ่มความถี่ในการจัดรายการลดราคาสินค้า
หรือการนำเสนอความแปลกใหม่ของสินค้า และการพัฒนาด้านการบริการให้สะดวก รวดเร็ว ทันสมัย
โดยนำเทคโนโลยีใหม่ๆ มาใช้ในธุรกิจ รวมถึงบรรยากาศภายในกิจการ
เพื่อสร้างความได้เปรียบเหนือคู่แข่ง
สำหรับทิศทางการแข่งขันของผู้ประกอบการคาดว่าจะยังอยู่ในระดับสูงอย่างต่อเนื่อง ดังนั้น บริษัทฯ
จึงต้องหากลยุทธ์ต่าง ๆ เพื่อแข่งขัน กับธุรกิจค้าปลีกรายอื่น โดยบริษัทฯ
จะต้องมีการปรับตัวด้านการบริหารจัดการ การสร้างพันธมิตรทางธุรกิจ
และความหลากหลายของการบริการเป็นจุดแข็ง และหลีกเลี่ยงที่จะแข่งขันกับจุดเด่นของคู่แข่ง
และนำกลยุทธ์ทางด้านการตลาดและส่งเสริมการขายด้วยการจัดกิจกรรมต่าง ๆ อาทิเช่น
การจัดกิจกรรมการประกวดต่างๆ การเปิดตัวสินค้า งานแสดงสินค้า งานมินิคอนเสิร์ต
โดยการดึงดารา นักแสดงที่กำลังได้รับความนิยมมาเป็นจุดขายเพื่อดึงลูกค้าเข้ามาใช้บริการ
รวมถึงการจัดโปรโมชั่นลดราคาต่าง ๆ
โดยการจัดงานดังกล่าวร่วมกับร้านค้าหรือบริษัทร่วมค้าตลอดทุกเดือนทั้งนี้
ยังคงเน้นการให้บริการที่ครบครัน ทันสมัยและหลากหลาย ในราคาที่สมเหตุสมผล
มีการจัดแบ่งโซนของสินค้า เพื่อให้ค้นหาสินค้าได้สะดวก และยังมีบริการครบวงจร
ทำให้เป็นห้างสรรพสินค้าสำหรับทุกคนในครอบครัว อีกทั้งเสริมการบริการที่เป็นมิตรของพนักงาน
ทำให้ผู้บริโภครู้สึกคุ้นเคยและอบอุ่นใจ นอกจากนั้นแล้ว
ทางห้างฯยังจัดกิจกรรมเชิงคุณภาพที่หลากหลายเพื่อให้ห้างฯไดอาน่าเป็นจุดศูนย์รวมของครอบครัวอย่างแท้จริง
และไม่ลืมที่จะบริการสังคม โดยรณรงค์ให้มีการแยกขยะ การปลูกต้นไม้
และให้ทุนการศึกษาแก่นักเรียนยากจนในท้องถิ่น
ส่งเสริมให้ทุนเพื่อกิจกรรมเสริมอาหารกลางวันแก่นักเรียนในโรงเรียนที่อยู่ในถิ่นธุรกันดาร
การให้ของเด็กเล่นแก่เด็กด้อยโอกาส เป็นต้น
ซึ่งเป็นกิจกรรมที่ฝ่ายบริหารของห้างฯได้กำหนดให้เป็นแนวทางที่ควรกระทำอย่างต่อเนื่องสม่ำเสมอ
อีกทั้งจุดเด่นสำคัญที่ถือเป็นกลยุทธ์ที่สร้างความแตกต่างได้ชัดเจน คือการเชิดชูศิลปวัฒนธรรมไทย
ซึ่งทางไดอาน่าได้ดำเนินการอย่างต่อเนื่องและจริงจัง โดยพยายามสอดแทรกความเป็นไทยในทุกๆ
ส่วนเท่าที่จะทำได้ ตั้งแต่คำขวัญ การออกแบบบรรจุภัณฑ์โดยใช้ศิลปวัฒนธรรมท้องถิ่น เช่น
ตัวหนังตะลุงมาเน้นลวดลาย รวมทั้งการจัดกิจกรรมที่สอดคล้องกับแนวคิดดังกล่าวอย่างต่อเนื่อง
อาทิเช่น การประกวดดนตรีไทยระดับเยาวชน การประกวดหนูน้อยโนห์รา เป็นต้น
นอกจากนี้ยังส่งเสริมกิจกรรมเกี่ยวกับครอบครัวและการอนุรักษ์สิ่งแวดล้อม
โดยร่วมมือกับพันธมิตรในหลายภาคที่มีแนวคิดเดียวกัน
ถึงแม้ว่าจะไม่ได้เป็นตัวสร้างรายได้หรือผลกำไรโดยตรง
แต่เชื่อว่าคนไทยส่วนใหญ่ยังรักและหวงแหนความเป็นไทย
และจะตระหนักถึงความตั้งใจจริงของห้างฯ จนกลายเป็นความผูกพันในระยะยาวต่อไป

 การเปรียบเทียบกับคู่แข่งในธุรกิจค้าปลีก

ในปัจจุบันสภาวะการแข่งขันในธุรกิจค้าปลีกในเขตจังหวัดสงขลามีการแข่งขันอย่างสูง
ทั้งจากผู้ประกอบการในพื้นที่คือ ห้างสรรพสินค้า เซ็นทรัล โรบินสัน โอเดียน ลีการ์เด้นส์พลาซ่า
และผู้ประกอบการประเภท DISCOUNT STORE จากต่างประเทศคือ แม็คโคร บิ๊กซีซูเปอร์เซ็นเตอร์
เทสโก้โลตัส และคาร์ฟูร์ เป็นต้น ซึ่งแสดงให้เห็นดังตารางต่อไปนี้

ความครบวงจรของโครงการ ที่สาขาศรีภูวนารถ

[TABLE]

ณ 31 ธ.ค. 2548

ลักษณะลูกค้า

บริษัทฯ ดำเนินธุรกิจห้างสรรพสินค้าที่เน้นการค้าปลีก
ดังนั้นกลุ่มลูกค้าเป้าหมายของทางบริษัทฯจึงเป็นลูกค้ารายย่อยทั่วไป
ประกอบกับอำเภอหาดใหญ่เป็นศูนย์กลางธุรกิจทั้งทางด้านการเงินการธนาคาร การค้า การลงทุน
สถานบันเทิงและการท่องเที่ยวในเขตภาคใต้ของประเทศ
ทำให้ผู้บริโภคมีระดับรายได้เฉลี่ยที่อยู่ในระดับค่อนข้างดี โดยที่บริษัทฯ
เน้นในกลุ่มลูกค้าที่เป็นคนในท้องถิ่นที่มีระดับรายได้ปานกลางและกลุ่มครอบครัว กลุ่มวัยรุ่น นักเรียน
วัยทำงาน เป็นหลัก รวมไปถึงกลุ่มลูกค้าที่เป็นสมาชิกเดิมของห้างอยู่แล้วส่วนหนึ่ง
และยังมีกลุ่มลูกค้าที่อยู่ในจังหวัดใกล้เคียงเดินทางไป-กลับได้ภายใน 1 วัน เช่น
ลูกค้าจากจังหวัดสตูล พัทลุง นครศรีธรรมราช ยะลา นราธิวาส ปัตตานี ตรัง เป็นต้น
ซึ่งมักจะเดินทางมาจับจ่ายใช้สอยอยู่เป็นประจำ และกลุ่มนักท่องเที่ยวชาวต่างประเทศ
ได้แก่ชาวมาเลเซีย สิงคโปร์ และ ฮ่องกง ที่เดินทางมาท่องเที่ยวในพื้นที่อีกด้วย

การจำหน่ายและช่องทางการจำหน่าย

การจัดจำหน่ายของบริษัทฯ
เป็นธุรกิจค้าปลีกที่มีการจำหน่ายโดยตรงสู่ผู้บริโภคทั้งรูปแบบการรับชำระด้วยเงินสดและการรับชำระด้วยบัตรเครดิต
ทางบริษัทฯ ยังมุ่งเน้นกิจกรรมการตลาด
และการจัดกิจกรรมส่งเสริมการขายอย่างสม่ำเสมอในรูปแบบต่างๆ เช่น การเปิดตัวสินค้า
งานแสดงสินค้า งานมินิคอนเสิร์ต การให้ส่วนลดแก่ลูกค้าทั้งที่เป็นสมาชิกและมิได้เป็นสมาชิก
จัดทำบัตรสิทธิประโยชน์แก่สมาชิก
มีการร่วมมือกับตัวแทนจำหน่ายสินค้าในการจัดกิจกรรมพิเศษตามเทศกาลสำคัญๆต่างๆ เช่น
เทศกาลปีใหม่ เทศกาลคริสต์มาส เทศกาลอาหาร เทศกาลหนังสือ เป็นต้น
การเชื่อมความสัมพันธ์ทางการตลาดของคู่ค้าของบริษัทฯ เช่นร้านอาหารกับโรงภาพยนต์
การจัดรายการเล่นเกมส์เพื่อความสนุกสนาน การจัดรายการแลกซื้อสินค้าราคาพิเศษ
การแจกสินค้าและรางวัลต่างๆ เมื่อสะสมยอดซื้อครบตามเงื่อนไขที่กำหนด นอกจากนี้ บริษัทฯ
ยังได้ให้ความสำคัญของการจัดหาสินค้าและบริการใหม่ๆแก่ผู้บริโภคอย่างสม่ำเสมอ

รายละเอียดคู่แข่งที่สำคัญ

+-------------------+---------------+-------------+---------+-------+
| รายชื่อคู่แข่งขัน       | ประเภทธุรกิจ    | จำนวน       | ทุนจ     | ปีที่เริ่ม |
|                   |               |             | ดทะเบียน |       |
|                   | ที่ประกอบการ    | สถ          |         | ดำเน  |
|                   |               | านประกอบการ | ณ       | ินธุรกิจ |
|                   |               |             | 31/1/49 |       |
|                   |               |             |         |       |
|                   |               |             | (       |       |
|                   |               |             | ล้านบาท) |       |
+-------------------+---------------+-------------+---------+-------+
| ณ อำเภอหาดใหญ่     |               |             |         |       |
| จังหวัดสงขลา        |               |             |         |       |
+-------------------+---------------+-------------+---------+-------+
| 1.                | ห้างสรรพสินค้า   | มี 1 แห่งที่    | 191.41  | ปี     |
| บจ.สรรพสินค้าหาดใหญ่ |               |             |         | 2537  |
|                   |               | ถ.เสน่หานุสรณ์ |         |       |
| (เซ็นทรัล)          |               |             |         |       |
+-------------------+---------------+-------------+---------+-------+
| 2.บจ.ซีอาร         | ห้างสรรพสินค้า   | มี 1 แห่งที่    | 202.00  | ปี     |
| ์หาดใหญ่(ประเทศไทย) |               |             |         | 2534  |
|                   |               | ถ.ธรรมนูญวิถี  |         |       |
| (โรบินสัน)          |               |             |         |       |
+-------------------+---------------+-------------+---------+-------+
| 3.บจ.โอเด         | ห้างสรรพสินค้า   | มี 1 แห่งที่    | 91.42   | ปี     |
| ียนเซาท์เทิร์นเซ็นเตอร์ |               |             |         | 2529  |
|                   |               | ถ.ธรรมนูญวีถี  |         |       |
| (โอเดียน)          |               |             |         |       |
+-------------------+---------------+-------------+---------+-------+
| 4. บริษัท ลีการ์เด้นส์  | พลาซ่า         | มี 1 แห่งที่    | 180.00  | ปี     |
| โฮเต็ล จำกัด        |               |             |         | 2543  |
|                   |               | ถ.เสน่หานุสรณ์ |         |       |
+-------------------+---------------+-------------+---------+-------+
| 5.บม              | ไฮเปอร์มาร์เก็ต  | มี 1 แห่งที่    | 8,250   | ปี     |
| จ.บิ๊กซีซูเปอร์เซ็นเตอร์ |               |             |         | 2543  |
| สาขาหาดใหญ่ (บิ๊กซี)  |               | ต.คลองแห    |         |       |
+-------------------+---------------+-------------+---------+-------+
| 6.บมจ.สยามแม็คโคร  | ดิสเค้าท์สโตร์    | มี 1 แห่งที่    | 2,400   | ปี     |
| สาขาหาดใหญ่        |               |             |         | 2535  |
| (แม็คโคร)          |               | ถ.          |         |       |
|                   |               | กาญจนวานิช   |         |       |
+-------------------+---------------+-------------+---------+-------+
| 7.บจ.เอ           | ไฮเปอร์มาร์เก็ต  | มี 1 แห่งที่    | 20,550  | ปี     |
| ก-ชัยดีสทริบิวชั่นซิสเทม |               |             |         | 2544  |
|                   |               | ถ.          |         |       |
| สาขา หาดใหญ่       |               | กาญจนวานิช   |         |       |
| (เทสโก้โลตัส)       |               |             |         |       |
+-------------------+---------------+-------------+---------+-------+
| 8.บจ.เซ็นคาร์       | ไฮเปอร์มาร์เก็ต  | มี 1 แห่งที่    | 10,000  | ปี     |
| (คาร์ฟูร์)           |               |             |         | 2547  |
|                   |               | ถ.เพชรเกษม  |         |       |
+-------------------+---------------+-------------+---------+-------+
| ณ จังหวัดปัตตานี      |               |             |         |       |
+-------------------+---------------+-------------+---------+-------+
| 1.ห้างซุป           | ห้างส          | มี 1 แห่งใน   | 5.0     | ปี     |
| เปอร์ดีพาร์ทเม้นท์สโตร์ | รรพสินค้าเน้นด้าน | อ.เมือง      |         | 2531  |
|                   |               |             |         |       |
|                   | ซุปเปอ         | จ.ปัตตานี     |         |       |
|                   | ร์มาร์เก็ตเป็นหลัก |             |         |       |
+-------------------+---------------+-------------+---------+-------+
| 2.บม              | ไฮเปอร์มาร์เก็ต  | มี 1 แห่งที่    | 8,250   | ปี     |
| จ.บิ๊กซีซูเปอร์เซ็นเตอร์ |               | ต.รูสะมิแล    |         | 2547  |
| สาขาปัตตานี (บิ๊กซี)   |               | อ.เมือง      |         |       |
|                   |               | จ.ปัตตานี     |         |       |
+-------------------+---------------+-------------+---------+-------+

ธุรกิจค้าปลีกในบริเวณภาคใต้ตอนล่าง

จำนวนและขนาดของห้างสรรพสินค้าในภาคใต้ตอนล่าง ⁽¹⁾

+-----------+--------------------------+-------------+----------------+
| จังหวัด     | ชื่อห้าง / สถานประกอบการ    | จำนวนพื้นที่    | กลุ่มลูกค้า        |
|           |                          | (ตรม.)      |                |
|           |                          |             |                |
|           |                          | โดยประมาณ   |                |
+-----------+--------------------------+-------------+----------------+
| สงขลา     | ห้างสรร                   | 42,949      | หาดใหญ่ สงขลา   |
|           | พสินค้าไดอาน่าดีพาร์ทเม้นท์สโตร์ |             | สตูล            |
+-----------+--------------------------+-------------+----------------+
| (หาดใหญ่)  | ห้างสรร                   | 13,000      | ตรัง พัทลุง       |
|           | พสินค้าเซ็นทรัลดีพาร์ทเม้นท์สโตร์ |             | นครศรีธรรมราช   |
+-----------+--------------------------+-------------+----------------+
|           | ห้างสรรพสินค้าโรบินสัน        | 16,000      | นักท่อ           |
|           |                          |             | งเที่ยวชาวไทยและ |
+-----------+--------------------------+-------------+----------------+
|           | โอเดียนช้อปปิ้งมอลล์          | 18,000      | ชาวต่างประเทศ   |
+-----------+--------------------------+-------------+----------------+
|           | ศูนย์ค้าส่งแม็คโคร            | 20,000      |                |
+-----------+--------------------------+-------------+----------------+
|           | ลีการ์เด้นส์พลาซ่า            | 18,000      |                |
+-----------+--------------------------+-------------+----------------+
|           | ห้างหุ้นส่วนจำกัด เค แอนด์ เค  | 2,000       |                |
|           | ซุปเปอร์ค้าส่ง               |             |                |
+-----------+--------------------------+-------------+----------------+
|           | โวคดีพาร์ทเม้นท์สโตร์         | 1,900       |                |
+-----------+--------------------------+-------------+----------------+
|           | บิ๊กซีซูเปอร์เซ็นเตอร์          | 13,300      |                |
+-----------+--------------------------+-------------+----------------+
|           | เทสโก้โลตัสซุปเปอร์เซ็นเตอร์   | 13,000      |                |
+-----------+--------------------------+-------------+----------------+
|           | ห้างคาร์ฟูร์ หาดใหญ่          | 30,000      |                |
+-----------+--------------------------+-------------+----------------+
| นคร       | ห้างลัคกี้ดีพาร์ทเม้นท์สโตร์      | 4,400       | นครศรีธรรมราช   |
| ศรีธรรมราช |                          |             |                |
+-----------+--------------------------+-------------+----------------+
|           | ห้างสหไทยสรรพสินค้า         | 6,000       | สุราษฎรธานี      |
+-----------+--------------------------+-------------+----------------+
|           | ห้างสรรพสินค้าโรบินสัน        | 17,000      | พัทลุง           |
+-----------+--------------------------+-------------+----------------+
|           | เทสโก้โลตัสซุปเปอร์เซ็นเตอร์   | 10,000      |                |
+-----------+--------------------------+-------------+----------------+
|           | ห้างคาร์ฟูร์ นครศรีธรรมราช    | 30,000      |                |
+-----------+--------------------------+-------------+----------------+
|           |                          |             |                |
+-----------+--------------------------+-------------+----------------+
| จังหวัด     | ชื่อห้าง / สถานประกอบการ    | จำนวนพื้นที่    | กลุ่มลูกค้า        |
|           |                          | (ตรม.)      |                |
|           |                          |             |                |
|           |                          | โดยประมาณ   |                |
+-----------+--------------------------+-------------+----------------+
| ปัตตานี     | ห้างสรร                   | 3,000       | ปัตตานี ยะลา     |
|           | พสินค้าไดอาน่าดีพาร์ทเม้นท์สโตร์ |             |                |
+-----------+--------------------------+-------------+----------------+
|           | ห้างซุปเปอร์ดีพาร์ทเม้นท์สโตร์   | 1,600       | นราธิวาส        |
+-----------+--------------------------+-------------+----------------+
|           | บิ๊กซีซูเปอร์เซ็นเตอร์          | 12,000      |                |
+-----------+--------------------------+-------------+----------------+
| ตรัง       | ตรังพลาซ่า                 | 2,400       | ตรัง พัทลุง ชุมพร  |
+-----------+--------------------------+-------------+----------------+
|           | ห้างศิริบรรณสรรพสินค้า        | 2,000       | กระบี่ สตูล       |
+-----------+--------------------------+-------------+----------------+
|           | เทสโก้โลตัสซุปเปอร์เซ็นเตอร์   | 10,000      |                |
+-----------+--------------------------+-------------+----------------+
| นราธิวาส⁰  | ห้างซุปเปอร์ดีพาร์ทเม้นท์สโตร์   | 4,000       | นราธิวาส        |
|           |                          |             | ชาวมาเลเซีย     |
+-----------+--------------------------+-------------+----------------+
| ยะลา      | ห้างซุปเปอร์ดีพาร์ทเม้นท์สโตร์   | 4,000       | ยะลา           |
+-----------+--------------------------+-------------+----------------+
|           | โคลีเซี่ยม ซีเนเพล็กซ์ ยะลา    | 15,000      | ยะลา           |
+-----------+--------------------------+-------------+----------------+

⁽¹⁾ ที่มา : สอบถามจากผู้ประกอบการ

สถานภาพและศักยภาพในการแข่งขัน

จากข้อมูลจำนวนและขนาดของห้างสรรพสินค้าในพื้นที่ภาคใต้ตอนล่าง พบว่า
บริษัทยังคงความเป็นห้างสรรพสินค้าที่มีพื้นที่ขายมากที่สุด

ในด้านศักยภาพในการแข่งขัน บริษัท
มีความโดดเด่นเหนือคู่แข่งขันในด้านแหล่งบริการสำหรับครอบครัว และมีแหล่งบันเทิงขนาดใหญ่
อาทิเช่น โรงภาพยนตร์ระบบมัลติเพล็กซ์ 5 โรง สวนสนุกในอาคารที่ใหญ่ที่สุดในภาคใต้
โบว์ลิ่งที่ทันสมัย จำนวน 22 เลน ร้านอาหารระดับอินเตอร์ ศูนย์โทรศัพท์มือถือที่ใหญ่ที่สุดในหาดใหญ่
ศูนย์อุปกรณ์กีฬา สถานดูแลสุขภาพและสถานเสริมความงามชั้นนำและมีชื่อเสียงระดับนานาชาติ
เป็นต้น นอกจากนี้ ยังมีความสะดวกในการจอดรถ โดยมีพื้นที่สำหรับบริการให้จอดรถกว่า 31,200
ตารางเมตร (ประกอบด้วยอาคารจอดรถ 7 ชั้น และลานจอดรถขนาดใหญ่ 2 แห่ง)

(3.3) การจัดหาผลิตภัณฑ์และบริการ

บริษัทฯ ดำเนินธุรกิจห้างสรรพสินค้าที่จำหน่ายสินค้าอุปโภคบริโภค โดยมีผู้ผลิตสินค้าแต่ละประเภท
และมีผู้จัดจำหน่ายเป็นตัวแทนภายในประเทศ ในช่วง 3
ปีที่ผ่านมามีการจัดซื้อผลิตภัณฑ์จากผู้จัดจำหน่ายที่มีสัดส่วนเกินกว่าร้อยละ 30 ของยอดซื้อรวม จำนวน
1 ราย ซึ่งบริษัทฯไม่มีความสัมพันธ์กับผู้จัดจำหน่ายแต่อย่างใด และประเภทของสินค้าที่ซื้อขาย
เป็นสินค้าประเภทอุปโภคบริโภค อันได้แก่ เครื่องแต่งกายหญิง-ชาย เครื่องหนัง เครื่องสำอาง
เครื่องหอม ชุดชั้นใน รองเท้า และผ้าขนหนูเป็นต้น

สำหรับการจัดหาผลิตภัณฑ์มาจำหน่าย ผู้จัดการสาขาสามารถดำเนินการสั่งซื้อเองได้ ที่ผ่านมาบริษัทฯ
และตัวแทนจำหน่ายมีปฏิสัมพันธ์กันด้วยดีตลอดมา เห็นได้จากบริษัทฯ มีสินค้าที่มีคุณภาพดี
มีชื่อเสียงและเป็นที่ยอมรับของผู้บริโภค
สินค้าและบริการรวมถึงผู้ร่วมค้าที่มีความหลากหลายกว่าคู่แข่ง

สำหรับสินค้าของบริษัท ไดอาน่าคอนวีเนี่ยนสโตร์ จำกัด นั้น ทางบริษัทฯจะสั่งซื้อจากบมจ.
ไดอาน่าดีพาร์ทเม้นท์สโตร์ ประมาณร้อยละ 58 ส่วนที่เหลือเป็นการสั่งซื้อกับตัวแทนจำหน่ายทั่วไป